Title: Knjiga drugih
Description: Knjiga drugih prinaša zgodbe ljudi različnih generacij in provenienc (od najstnikov do upokojencev), ki živijo v Ljubljani. Zgodbe posameznih protagonistov romana se prepletajo okoli skrivnostne knjige, ki si jo med seboj izmenjujejo. Pripovedna linija romana sledi tistemu junaku, ki ima knjigo v danem trenutku - in ta objekt, četudi ga nihče ne bere, na različne načine zaznamuje vsako od njihovih usod. V zgodbi o rojstvu ljubezni med študentom Tinetom in igralko Ano knjiga odigra pomembno vlogo predvsem kot fizični objekt povezave. V drugi zgodbi, ki je posvečena mladi profesorici Hedi, gre knjigi zasluga, da Heda spozna starejšo gospo Veroniko, njuno naključno druženje pa preraste v čisto pravo prijateljstvo. Obenem si Heda začne dopisovati z znancem Arielom, njuna korespondenca pa kmalu postane precej intimna in postopoma tudi ljubezenska. Knjiga zaznamuje tudi življenje družine Kaprič, kjer odpoved delovnega razmerja očetu skoraj pripelje do razpada družinskih vezi, ki se na koncu za silo zakrpajo. Roman, napisan v humornem tonu, se konča s tem, da knjiga končno pride v roke svojemu pravemu lastniku - le da se izkaže, da je tudi on ne prepozna.
Subjects: Books and reading, Fiction, Interpersonal relations
Places: Slovenia, Ljubljana